google/wiki40b huggingface dataset:
Villemaréchal

Poloha

Obec má rozlohu 14,23 km². Najvyšší bod je položený 148 m n. m. a najnižší bod 82 m n. m.

Obyvateľstvo

Počet obyvateľov obce je 835 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wiener Blut

Venovanie

Falco venoval album svojej domnelej dcéra Katharine-Bianca, a Justin Dylan.
Goldman Sachs

Začiatky

Goldman Sachs bola založená v New Yorku v roku 1869 Marcusom Goldmanom a v roku 1882 sa k nemu pridal jeho zať Samuel Sachs. V roku 1885 prijal Marcus Goldman do firmy svojho syna Henryho a svokra Ludwiga Dreyfussa a firma fungovala pod menom Goldman Sachs & Co. Spoločnosť sa stala priekopníkom v oblasti obchodu s cennými papiermi pre podnikateľov a v roku 1896 vstúpila na burzu cenných papierov v New Yorku. V roku 1898 bol kapitál spoločnosti 1,6 milióna USD čo bolo približne 48 miliónov USD v reálnej hodnote a rýchlo rástol.
Vlado Milunić

Vlado Milunić (* 3. marec 1941 Záhreb, Juhoslávia) je český architekt chorvátskeho pôvodu.
Jeho rodičia sa v 50. rokoch vracali z pobytu v USA a pri medzipristatí zostali ako politickí utečenci v Prahe. Zavčasu sa dozvedeli o jednej z práve prebiehajúcich Titových čistiek. Milunić mohol za rodičmi spolu so súrodencami vycestovať v roku 1956.
Spolu s Frankom O. Gehrym je autorom Tancujúceho domu, Ginger and Fred, na Rašínovom nábreží v Prahe. V zahraničí je často uvádzaný Gehry ako (jediný) autor, občas aj Milunić ako výkonný architekt, alebo aj ako spoluautor.
Študoval na Fakulte architektúry ČVUT v Prahe (1960–1966). Po štúdiu, do roku 1969 bol na stáži v Paríži. Po návrate do Československa od roku 1970 spolupracoval s Janom Línkom s ktorým začínal v projekčnej kancelárii Karla Pragera, odkiaľ onedlho odišli. V roku 1990 založil vlastné Studio VM (Volné Myšlenky).

Politika

Vo voľbách roku 2006 kandidoval do Poslaneckej snemovne ako nestraník za Stranu zdravého rozumu, ktorú založil spolu so stavebným podnikateľom Petrom Czaschom. Strana vo voľbách neuspela.
Predtým spoločne vystupovali na verejných diskusiách proti korupcii vo verejných (stavebných) zákazkach, počas ktorých Czasch začal prezentovať svoj projekt „Vnútroštátny offset“.
Pelikán kučeravý

Opis

Je to najväčší druh pelikána v Európe. Aj napriek svojej veľkosti a váhe je to výkonný letec, výborne plachtí na veľkých širokých krídlach. Má striebristobiele sfarbenie, iba špičky krídel sú čierne. Vak pod zobákom je oranžovočervený, zobák svetložltý, s oranžovým koncom.

Výskyt a stav na Slovensku

Pelikán kučeravý len náhodne zaletí na Slovensko. Existujú len dve doložené pozorovania. Prvé je zo 7. júna 1980 na lokalite Senianske rybníky doložené fotodokumentáciou a druhé 30. decembra 2009 na Hrušovskej zdrži na Dunaji, takisto doložené fotografiami a pozorovania iných pozorovateľ až do februára 2010. 
Ekosozologický status v roku 1995 Im - nezaradený migrant, resp. nehniezdič. V roku 1998 žiadny. V roku 2001 žiadny. V roku 2014 žiadny. Európsky ochranársky status SPEC1 - druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia V - zraniteľný druh.

Hniezdenie

Často hniezdia vo veľkých kolóniách, pričom jeden pár spravidla vyvedie iba jedno mláďa. Vo veku troch alebo štyroch týždňov sa mláďatá zhromažďujú do „škôlok“ a starostlivosť rodičov sa obmedzuje iba na kŕmenie. Vo veku šiestich týždňov mláďatá začínajú loviť samostatne a o mesiac sa pokúsia o svoj prvý let.

Potrava

Pelikán kučeravý sa živí rôznymi rybami. Denne spotrebuje priemerne kilogram potravy. Korisť loví z hladiny ponáraním hlavy a prednej časti tela. Niekedy lovia pelikány spoločne – vytvoria polkruhovitú rojnicu, v ktorej ryby naženú na plytčinu, kde ich potom ľahko pochytajú do veľkých zobákov.

Ochrana

Ohrozený je viacerými faktormi, ako sú meliorácie, znečistenie a prenasledovanie rybármi. V súčasnosti je tento druh zaradený do kategórie „menej ohrozený“ a jeho prežitie závisí od ochranárskych opatrení.
Wingles (obec)

Poloha

Obec má rozlohu 5,93 km². Najvyšší bod je položený 36 m n. m. a najnižší bod 14 m n. m.

Obyvateľstvo

Počet obyvateľov obce je 8 239 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gjirokastër (mesto)

Dejiny

Oblasť bola v staroveku osídlená gréckymi kmeňmi Epirótov. Mesto Argyrokastro bolo založené v 12 stor., v byzantskom období. ARgyrokastro v gréčtine znamená strieborná pevnosť. Podľa miestnej mytológie, meno pochádza od princeznej menom Argyro. Z Argyrokastra sa stalo dôležité byzantské mesto a v 14. stor. nezávislého gréckeho štátu Epirský despotát.
Počas osmanskej doby to bolo dôležité centrum gréckeho obchodu. V 19. stor. mesto ovládol turecký uzurpátor Ali Paša z Tepeleny. Začiatkom 20. stor. požadovali obyvatelia mesta pričlenenie ku Grécku, čo sa i na istý čas podarilo, keď bola vytvorená grécka autonómna časť Severný Epirus s hlavným mestom v Argyrokastre, no po nástupe komunizmu bola táto autonómia zrušená. Po páde komunizmu v roku 1991 mnoho miestnych Grékov emigrovalo do Grécka. Z Argyrokastru pochádza viacero osobností, mnohí grécki revolucionári z Gréckej vojny za nezávislosť, či jeden zo zakladateľa Albánska, Jani Papadhopulli. Z Argyrokastra pochádzal aj komunistický vládca Albánska Enver Hoxha. Väčšina obyvateľov sú Gréci a mnohí albánski obyvatelia majú grécke priezviská. V meste sídli grécky konzulát. Obyvatelia mesta, Albánci aj Gréci sú prevažne ortodoxní kresťania.
Centrum mesta je ako zvlášť dobre zachované osmanské mesto zapísané na zozname Svetového dedičstva UNESCO.
Patrik Kovačovský

Životopis

Vyštudoval sochárstvo na VŠVU v Bratislave a multimédia/film na študijnej stáži v Kalifornii. V roku 1996 získal cenu Výtvarník roka (dnes cena Oskára Čepana). Kombinuje inštalácie, sochu, maľbu alebo počítačovú grafiku ako aj video, film, a fotografiu. Má za sebou skúsenosti zo zahraničných výstav ako napr. X. Documenta Kassel (1997), EXPO 2000 Hannover, Bienále multimédií a filmu v Paríži (2000) alebo The 15th Tallinn Print Triennial, KUMU Art Museum of Estonia v Tallinne (2011). V súčasnej dobe pôsobí ako vedúci ateliéru Socha v architektúre a verejnom priestore VŠVU v Bratislave. Zastúpený je v domácich a zahraničných zbierkach. V roku 2010 mu vyšla monografia s názvom Patrik Kovačovský – výber z tvorby 1994 – 2010 (s textami teoreikov Zuzana Bartošová, Dušan Brozman, Beata Jablonská, Edith Jeřábková, Boris Kršňák Roman Popelár, Pavlína Vogelová, Bogdan Wajberg).
Asafa Powell

Osaka 2007

Na MS v atletike 2007 zabehol čas 9,95 vo finálovom behu a získal bronzovú medailu. Za víťazom Tysonom Gayom zaostal o 11 stotín sekundy.

Peking 2008

Na Letných olympijských hrách 2008 v Pekingu vyhral v štafetovom behu na 4x100 metrov. Bežal v semifinále aj vo finále. Vo finále bol členom štafety, ktorá zabehla svetový rekord (37,10 s).Asafa zabehol posledný úsek(letmo) za 8.73. Asafa Powell je tretí najrýchlejší šprintér vôbec. Zabehol päťdesiatpäť 100 metrových šprintov pod desať sekúnd a prekonal tým Maurice Green, ktorý ich zabehol 53. V sezóne 2009 chce prelomiť a podať dobrý výkon MS v Berlíne (15-23 August)
Rigorózna práca

Rigorózna práca je záverečná písomná práca, ktorej odovzdanie a obhájenie je súčasťou rigoróznej skúšky. Po jej úspešnom absolvovaní získava absolvent titul doktor (RNDr. v prírodných vedách, PhDr. v spoločenských vedách, PharmDr. vo farmácii, JUDr. v právnych vedách, PaedDr. v učiteľstve alebo ThDr. v teológii (okrem katolíckej teológie).
Rozsah rigoróznej práce je väčšinou 70 až 90 strán a väčšinou sa pripravuje v slovenskom jazyku. Jej vypracovaním má uchádzač pomocou samostatného štúdia preukázať schopnosť osvojovať si nové poznatky a vedomosti vo svojom vednom odbore na širšom základe a samostatne ich aplikovať v praxi. Práca nemusí mať nevyhnutne vedeckú úroveň.
Bartošovce

Poloha

Leží v  nadmorskej výške okolo 355 m n. m. v Bartošovskej kotline, neďaleko Čergovského pohoria. Susedí s obcami Hertník, Janovce, Osikov a Kobyly.

Dejiny

Prvá písomná zmienka o obci pochádza z roku 1408. Pre úrodné pôdy a blízkosť Bardejova sa tu usadili statkári, ktorí tu vybudovali majer s chovom hovädzieho dobytka a pestovaním poľnohospodárskych plodín a výrobou múky. Nachádzali sa tu dva mlyny – vyšný a nižný. Aj preto sa obec dodnes delí na časti Vyšný mlyn, Nižný mlyn a Podstavenec. Bartošovce majú bohatú históriu. Pretransformovali sa cez mnoho názvov, ako napr. Bartosfaula – až po súčasný. Krátko po vzniku obce tu vznikla papiereň. V 17. storočí tu vznikla škridliareň spolu s tehliarňou preslávená v širokom okolí východného Rakúsko-Uhorska. Spolu s obcou Kurima tvorila až do 19. storočia hlavné centrá Bardejovského okresu.
Okolo roku 1600 tu bol vybudovaný rímskokatolícky kostol, ktorý sa tu v tej istej podobe po mnohých rekonštrukciách (ostatná v roku 2010) zachoval dodnes a je obdivovaný mnohými turistami. Obcou pretekajú dva potoky – Sekčov a Vieska.

Obecné symboly

Symboly obce sú zapísané v Heraldickom registri Slovenskej republiky.

Erb

Erb obce tvorí: V modrom štíte zlaté položené brdo.

Súčasnosť

V súčasnosti je obec priemyselno-poľnohospodárska. Je tu aj poľnohospodárske družstvo zamerané na chov hovädzieho dobytka. V strede Bartošoviec sa nachádza novo-rekonštruovaný kultúrny dom a miestny obchod a pohostinstvo. O kultúrne vyžitie sa stará ženský spevácky zbor, detský spevácky zbor Plamienok a roku 2010 tu vznikol aj mládežnícky folklórny súbor Bartošovské dzivčata i paropci. V obci sa nachádza aj futbalové ihrisko, na ktorom odohráva zápasy futbalový klub TJ Čergov Bartošovce.
Proprietárny formát

Súkromie, vlastníctvo, risk a sloboda

Jeden zo stálych problémov obklopujúcich používanie proprietárnych formátov je existencia vlastníctva. Ak je informácia uložená tak, že používateľov poskytovateľ softvéru sa snaží udržať tajomstvo, užívateľ síce môže vlastniť informáciu, ale nemá žiadnu možnosť ako ju získať používaním ich softvéru. Ak užívateľ nemá možnosť informáciu získať, ale výrobca ju má – prakticky má kontrolu nad užívateľovou informáciou. Fakt, že užívateľ je závislý od kúska softvéru, aby získal informáciu v jeho/jej proprietárnom formáte dáva takmer garantované zisky pre budúce vydania softvéru.
Problém risku je v tom, že to, ako presne proprietárny formát pracuje nie je verejne známe. Ak softvérová firma vlastniaca práva na určitý formát prestane vyrábať softvér, ktorý ho dokáže prečítať, tak potom užívateľ, ktorý tento formát používal v minulosti môže stratiť všetky informácie, ktoré v týchto súboroch mal, aj keď toto sa deje nie často, keďže formáty bývajú „spätne inžinierované“ a výsledok býva zverejňovaný. Takéto situácie sú pomerne bežné, špeciálne pre zastarané verzie softvéru.
Saint-Aubin-le-Vertueux

Poloha

Obec má rozlohu 15,12 km². Najvyšší bod je položený 175 m n. m. a najnižší bod 105 m n. m.

Obyvateľstvo

Počet obyvateľov obce je 883 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pitcairn (ostrov)

Pitcairn je malý vulkanický ostrov v Tichom oceáne. Je to druhý najväčší ostrov Pitcairnových ostrovov a jediný obývaný. Na severe ostrova sa rozkladá hlavné a jediné mesto Pitcairnových ostrovov – Adamstown (s asi 50 obyvateľmi).
Ostrov leží v Tichom oceáne, približne 5 500 km od Nového Zélandu a Južnej Ameriky. Pitcairn objavil 2. júla 1767 kadet Robert Pitcairn a od roku 1838 je kolóniou Spojeného kráľovstva. Súostrovie je poslednou kolóniou v Pacifiku.
Na ostrove sa nachádza vyhasnutá sopka Pawala. Sopečná pôda na ostrove je veľmi úrodná, dokonca sú tu tri sladkovodné pramene.
V roku 1790 sem priplávali vzbúrenci z lode Bounty (Angličania) spoločne s niekoľkými Tahiťanmi. Loď spálili v zátoke Bounty Bay, založili mesto Adamstown, a časť ich potomkov tu žije dodnes, zvyšok emigroval.
Saint-Angel (Corrèze)

Poloha

Obec má rozlohu 47,54 km². Najvyšší bod je položený 750 m n. m. a najnižší bod 611 m n. m.

Obyvateľstvo

Počet obyvateľov obce je 683 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
James Wycliffe Headlam-Morley

Životopis

Narodil sa v severoanglickom mestečku Barnard Castle ako druhý syn v rodine reverenda Canona Headlama. Študoval na Eton College, King's College a Humboldt-Universität zu Berlin (Berlínskej univerzite).

Následne pôsobil na King's College (1890 – 1896) a v rokoch 1894 – 1900 bol profesorom gréckej a antickej histórie na Queen's College v Londýne. Taktiež pôsobil v Kráľovskej komisii pre sekundárne vzdelávanie (Royal Commission on Secondary Education) a bol dlhodobým členom Školskej komory (1902 – 1920).
V roku 1893 sa zosobášil s Elisabeth Charlottou Sonntagovou (1866 – 1950), nemeckou hudobníčkou a skladateľkou, známou pod umeleckým menom Else Headlam-Morley. Spolu mali jedného syna a dcéru Agnes (1902 – 1986).
Počas prvej svetovej vojny pôsobil v oddelení propagandy (1914 – 1917), v roku 1917 sa stal asistentom riaditeľa Úradu politického spravodajstva novozaloženého Ministerstva informácií (1917 – 1918) a v rokoch 1917 – 1918 bol tiež členom Komisie premiéra pre súčasné jazyky. Bol členom politickej sekcie britskej delegácie na Parížskej mierovej konferencii (1919) a keďže Ministerstvo informácii po vojne zaniklo, stal sa asistentom riaditeľa Oddelenia politického spravodajstva Ministerstva zahraničných vecí (1918 – 1920) a v roku 1920 jeho poradcom. V tom roku mu bol udelený Rad britského impéria a v roku 1929 bol pasovaný za rytiera. Zomrel 6. septembra 1929.
Landerrouet-sur-Ségur

Poloha

Obec má rozlohu 3,14 km². Najvyšší bod je položený 82 m n. m. a najnižší bod 14 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-en-Royans (obec)

Poloha

Obec má rozlohu 27,86 km². Najvyšší bod je položený 1 292 m n. m. a najnižší bod 196 m n. m.

Obyvateľstvo

Počet obyvateľov obce je 2 966 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Obklad (terapia)

Obklad je zabalenie častí tela do vlhkého ľanového plátna a potom do suchej vlnenej látky. Obklad pôsobí miestne na kožu aj na vnútorné orgány príslušnej oblasti. K obkladom patria aj zábaly, na ktoré možno použiť bahno, hlinu, melasu, čím sa prekrví pokožka a vyvoláva potenie. Potom sa telo osprchuje.
Mióza

Mióza (lat. myosis) je zúženie zrenice. Spôsobuje ho sval zvierač zrenice (musculus sphincter pupillae) v dúhovke. Dochádza k nej pri dopade svetla alebo môže ísť o chorobu. Jej opakom je mydriáza.
Z jádra Edinger-Westphali jde vzruch parasympatickými vlákny n. III (nervus oculomotorius), do parasympatického ganglion ciliare, odtud do hladkého musculus sphincter pupilae.
Saulx-le-Duc

Poloha

Obec má rozlohu 29,08 km². Najvyšší bod je položený 480 m n. m. a najnižší bod 292 m n. m.

Obyvateľstvo

Počet obyvateľov obce je 266 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Puilaurens

Poloha

Obec má rozlohu 33,38 km². Najvyšší bod je položený 1 420 m n. m. a najnižší bod 399 m n. m.

Obyvateľstvo

Počet obyvateľov obce je 258 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
UCI ProTour

UCI ProTour bola séria cestných cyklistických pretekov v Európe, Austrálii a Kanade poriadaná Medzinárodnou cyklistickou úniou (UCI). Založil ju Hein Verbruggen, prezident UCI v rokoch 1991 až 2006. UCI ProTour pozostávala zo série cestných cyklistických pretekov, v ktorých súťažili ProTour cyklistické tímy, od ktorých bola požadovaná účasť vo všetkých pretekoch série ProTour. Tento systém bol zavedený v roku 2005 a nahradil dovtedajší súťažný systém UCI Svetový pohár, ktorý sa rokom 2004 skončil. ProTour bola predmetom pokračujúcich sporov medzi UCI, cyklistickými tímami a organizátormi najprominentnejších svetových cyklistických pretekov. V roku 2009 a 2010 bola klasifikácia ProTour nahradená klasifikáciou UCI World Ranking. Od roku 2011 ProTour a World Ranking splynuli do UCI World Tour. ProTour status tímov udelovaný UCI pokračuje pod názvom UCI World Tour ako najvyššia úroveň registrácie a obsahuje právo aj povinnosť pre tieto tímy zúčastniť sa na všetkých pretekoch série World Tour.

Preteky World Tour

V sérii World Tour sú zaradené tieto preteky:
Kategorie A: Tour de France – 100 bodov víťaz, 75 druhý, 60 tretí, potom 55, 50, 45, 40, 35, 30, 25, 20, 15, 12, 9, 7, 5, 4, 3, 2 až 1 bod za 20. miesto
Kategorie B: Giro d´Italia, Vuelta a España – 85 víťaz, potom 65, 50, 45, 40, 35, 30, 26, 22, 19, 16, 13, 11, 9, 7, 5, 4, 3, 2 až 1 bod za 20. miesto
Kategorie C: Milan-San Remo, Tour of Flanders, Paris-Roubaix, Liège-Bastogne-Liège, Tour de Lombardy, Paris-Nice, Tirreno-Adriatico, Dauphiné Libéré, Tour of the Basque Country, Tour de Romandie, Tour of Switzerland, Tour of Germany, Tour of Benelux, Tour of Poland – 50 bodov víťaz, potom 40, 35, 30, 25, 20, 15, 10, 5 až 1 bod za 10. miesto
Kategorie D: Amstel Gold Race, Ghent-Wevelgem, Fleche Wallonne, GP de Plouay, Paris-Tours, Clasica San Sebastian, GP Zurich, Hew Cyclasics – 40 bodov víťaz, potom 30, 25, 20, 15, 11, 7, 5, 3 až 1 bod za 10. miesto
 
Svetový šampionát – 50 bodov víťaz, 40 druhý a 35 tretí
Tour de France – etapové umiestnenie – 3 body víťaz, 2 druhý a 1 tretí
Ostatné jednorazové preteky – 1 bod víťaz
Šápúr III.

Šápúr III. († 15. august 388) bol perzský veľkokráľ z rodu Sásánovcov vládnuci v rokoch 383 – 388. Jeho otcom bol kráľ Šápúr II. (vládol 309 – 379), synom a nástupcom kráľ Báhrám IV.
Šápúr III. nastúpil na trón počas nepokojnej vnútropolitickej situácie v ríši a pravdepodobne to bol hlavný dôvod, prečo sa snažil o dorozumenie s cisárom Theodosiom v otázke Arménie, de facto rozdelenej na rímsku a perzskú sféru vplyvu. Obidve strany si vymenili mnoho vyslancov a asi v roku 387 bola uzavretá dohoda, potvrdzujúca Peržanom držbu štyroch pätín arménskeho územia (nie je však úplne vylúčené, že sa tak stalo až Šápúrovho nástupcu Báhráma IV.). Šápúr bol nábožensky tolerantný panovník, ktorý zastavil dlhoročnú perzekúciu kresťanov, aj keď navonok asi zdôrazňoval skôr ekonomické dôvody, ktoré ho k tomu viedli (z radov kresťanov sa najímali mnohí odborníci a remeselníci).
Šápúrovu vládu ukončili roku 388 perzskí veľmoži, ktorí proti nemu zorganizovali sprisahanie (údajne prerezali laná jeho stanu, ten naňho spadol a zabil ho). Časť kronikárov popisuje tohto kráľa ako spravodlivého a milosrdného vládcu, pramene k jeho vláde sú však vo všeobecnosti nedostatočné.
Most Hongkong – Ču-chaj – Macao

Konštrukcia

Stavbu mosta schválil hongkonský parlament v roku 2008 s cieľom uľahčiť dopravu medzi blízkymi mestami a prehĺbiť integráciu ekonomík v oblasti delty Perlovej rieky. Most skracuje automobilové spojenie medzi Hongkongom a Macaom zo 4,5 hodiny na približne jednu hodinu. Pôvodný návrh predpokladal so spustením do prevádzky v roku 2016 a s rozpočtom 7,5 miliardy USD. Most bol napokon otvorený pre verejnosť 24. októbra 2018 a celkové náklady dosiahli takmer 20 miliárd dolárov.
Most sa skladá z hlavnej mostnej konštrukcie, podmorského tunelu, ktorý umožňuje priechod veľkým lodiam, a privádzačov do Hongkongu a Macaa. Súčasťou projektu bolo aj vybudovanie prepojenia na hongkonské letisko Chek Lap Kok a premostenia do štvrte Tuen Mun. Doprava je vedená na ľavej strane v hongkonskom a macajskom úseku a na pravej strane v čínskej časti mosta. Na každom z troch koncov mosta sú umiestnené hraničné prechody.

Kritika

Výstavba mosta bola výrazne kritizovaná prevažne v Hongkongu, kde aktivisti a opoziční poslanci poukazovali najmä na niekoľkonásobné prekročenie pôvodného rozpočtu a na neekonomickosť projektu, v dôsledku čoho ho označili za projekt "bieleho slona". Jazda na moste si vyžaduje špeciálne povolenie, ktorých je obmedzený počet a ktoré môžu získať len rezidenti troch miest, ktoré most spája. Vláda taktiež znížila odhad intenzity premávky po moste, pretože sa v rovnakej dobe staval paralelný most o 30 kilometrov severnejšie.
Výstavbu mosta sprevádzali bezpečnostné škandály. Pri výstavbe zomrelo len na hongkonskej strane minimálne desať ľudí. Zároveň sa zistili stavebné nedostatky a falšovanie výkazov zo stavby, za čo boli odsúdení dvaja inžinieri. Environmentalisti taktiež poukazovali na negatívny vplyv výstavby na biotop kriticky ohrozeného ružového delfína, ktorý žije len v tejto časti sveta.
Bésayes

Poloha

Obec má rozlohu 9,53 km². Najvyšší bod je položený 408 m n. m. a najnižší bod 208 m n. m.

Obyvateľstvo

Počet obyvateľov obce je 1 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Skús ma objať

Produkcia

Na prelome rokov osemdesiatych a deväťdesiatych začal Luther pracovať na filme Skús ma objať podľa námetu Martina Bútoru, pričom celá audiovízia práve prechádzala zásadnými transformáciami, ktoré boli spojené so zmenou politického režimu a nežnou revolúciou v roku 1989. Príbeh, odohrávajúci sa v Bratislave na sklonku socialistického režimu, bol pre scenáristov Bútoru, Luthera a Mariána Puobiša zaujímavou možnosťou o sebareflexiu ešte bez odstupu, v ktorej zachytili a potvrdili sužujúci životný pocit z rokov minulých.

Obsah

Dej sa odohráva v roku 1988, začína známou sviečkovou demonštráciou a jeho hrdinom je sociológ Oskar, ktorý zbiera po domovoch dôchodcov materiál k akademickej štúdii. Časté návštevy starobincov ho však utvrdzujú v tom, že on do takéhoto „bordelu“, ako sám situáciu pomenuje, dieťa priviesť nechce. Spolu so svojou ženou Ľubou žijú v intímnom aj verejnom provizóriu. Ona je romantička túžiaca po novom byte a dieťati, on smoliar, hľadajúci zmysel života. Spolu s kamarátmi, gynekológom Ivanom a stomatológom Lacom, sa prebíjajú totalitnou každodennosťou a musia narábať s tým, čo majú k dispozícii. Oskar si začne románik s upratovačkou, ktorá je taktiež protirežimovo zameraná - na Oskarovom stroji prepisuje samizdat. Ľuba začne byť žiarlivá, no jej emócie sú ovplyvnené aj pocitom stiesnenosti, keďže s Oskarom bývajú v malom, ošarpanom byte. Oskar sa dostáva do nepríjemných situácií, kedy musí riešiť problémy iných. Musí previezť zosnulú matku kamaráta Laca zo starobinca do Bratislavy, keďže Laco je na dovolenke v Grécku. Lacova mama mu zanechala drahý šperk, ktorý si nechce nechať ani on ani Laco. Šperk Oskarovi náhodou ukradnú znovu kvôli jeho prílišnej nerozhodnosti. Jeho pohľad na svet je tvorený silnými kontrastmi. Kontrastom je slnko, ako symbol života, ktorý ho vytvára, no zároveň ho aj pod vplyvom slnečných búrok zhoršuje. Kontrastom je aj korupcia Oskarovho šéfa, ktorý namiesto pomoci starým ľuďom nemá problém odobriť sfalšovanú anketu. Alebo samizdat, ako opozícia voči nepotrebným teoretickým štúdiám. Nosným kontrastom celého príbehu je však protiklad života a smrti. Život a jeho zrod je reprezentovaný túžbou Ľuby po dieťati a smrť sa nás dotýka cez dožívanie starých ľudí v domovoch. Aj samotné dožívanie je vo filme stvárnené kontrastne – ako bolestné utrpenie v anonymite domova dôchodcov a naproti tomu pokojná staroba reprezentovaná Oskarovou susedou, o ktorú sa s láskou stará jej dcéra. Práve v takýchto detailoch je film najviac realistický.

TV verzia

Film bol po uvedení v kinách neskôr vysielaný v dlhšej, dvojdielnej verzii aj v televízii. Každá z častí trvá približne hodinu a pol, takže výsledné dielo je takmer o 60 minút dlhšie ako kinoverzia. Tá je chudobnejšia o veľa menších, no na dokreslenie príbehu podnetných scén, ktoré museli tvorcovia kvôli minutáži vystrihnúť. Napríklad Ľuba vďaka „pridaným“ scénam nadobúda ľudskejší rozmer, keď vidíme, ako sa strachuje o strateného Jurka, načierno vybavuje byt s bývalým milencom svojej kamarátky alebo ustráchaná ide čakať Oskara na vlakovú stanicu. Televízna verzia filmu sa tak najviac približuje pôvodným predstavám tvorcov.
Cheilly-lès-Maranges

Poloha

Obec má rozlohu 7 km². Najvyšší bod je položený 400 m n. m. a najnižší bod 216 m n. m.

Obyvateľstvo

Počet obyvateľov obce je 510 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marsonnas

Polohopis

Marsonnas má rozlohu 18,38 km². Najvyšší bod je položený 222 m n. m. a najnižší bod 189 m n. m.

Obyvateľstvo

Marsonnas má 985 obyvateľov (2009).
Graf vývoja obyvateľstva:
Zdroje: INSEE
Saint-Denis-des-Monts

Poloha

Obec má rozlohu 3,88 km². Najvyšší bod je položený 161 m n. m. a najnižší bod 108 m n. m.

Obyvateľstvo

Počet obyvateľov obce je 211 (2009).
Nasledujúci graf zobrazuje vývoj počtu obyvateľov v obci.
Zdroje: INSEE